**FSSD**

Fagligt Selskab for Sterilcentraler i Danmark

**Referat fra generalforsamling FSSD-temadag 15. juni 2023**

Formanden byder velkommen til de 24 deltagere i generalforsamlingen, hvoraf de 7 er medlemmer af bestyrelsen

1. **Valg af dirigent**

Gitte Antonisen vælges som dirigent

Hun indleder med at bekræfte, at generalforsamlingen er lovligt indvarslet jvf. foreningens vedtægter

1. **Formandens beretning**

Formand Krister Ripadal aflægger sin beretning:

Fortæller om on-boarding af nye bestyrelsesmedlemmer, vigtige begivenheder i selskabet det seneste år, og bestyrelsens igangværende opgaver.

Den fulde beretning vedlægges referatet fra generalforsamlingen

1. **Fremlæggelse og godkendelse af regnskab**

Foreningens nytiltrådte kasserer Henrik Stengaard-Pedersen fremlægger regnskabet for 2022

Henrik indleder med at forklare foreningens særlige forhold hvad angår kontingent (skat og moms)

Yderligere fortæller Henrik, at FSSDs hjemmeside (FSSD.NU) har meget lidt trafik

Til gengæld er der rigtig mange der følger os på de sociale medier, som vi har valgt at anvende (LinkedIn og Facebook)

Foreningen har valgt revisor men betaler en registret revisor for at hjælpe med det regnskabsmæsssige

Denne vurderer at regnskabet ser fornuftigt ud. Medlemmerne er derudover meget velkomne til at gennemgå og se alle bilag.

Henrik vil du selv sætte lidt flere ord på regnskabet…..

Regnskabet godkendes af deltagerne på generalforsamlingen

1. **Fremlæggelse af budget og fastsættelse af kontingent for det følgende år**

Henrik forklarer at foreningens formue på……..er nødvendig og væsentlig ved booking og indgåelse af kontrakt til næste kongres i 2024. Der har foreningen brug for økonomisk robusthed

Ved de 2 seneste arrangementer i FSSD (kongressen 2022 og temadagen 2023) har betalingen for deltagelse, givet 1 års medlemskab af foreningen. Det har en værdi af 300 kr

Foreningen vil blive beskattet hvis ikke vi har en liste over sine medlemmer og det er herved muligt

Bestyrelsen spørger deltagerne i generalforsamlingen, om de har input til hvad der bør ligge i et medlemskab

Følgende blev nævnt:

”Jeg synes det var dejligt at være medlem, da jeg kom til arrangementet i dag”

”Fint at deltagelse udløser 1 års medlemskab”

”Fortsæt som nu, brug ikke tid på at skulle tilgodese og lave noget særligt for medlemmer”

Medlemsgebyret er uforandret 300 kr/år

1. **Valg af bestyrelsesmedlemmer**

På valg: Krister Ripadal, Mie Grevenkop-Castenskiold – modtager genvalg

Begge genvælges

Nynne Døssing Jakobsen og Pia Aagaard Hansen – modtager ikke genvalg

Bestyrelsen overrækker en buket blomster til begge og takker for deres indsats

Der skal således vælges 2 nye medlemmer til bestyrelsen

Præsentation: Valgopstillere til bestyrelsen

Karin Bundgaard fra Region Midt stiller op præsenterer sig selv. Karin forsker og medlem at mange væsentlige fora, der arbejder med forhold hvad angår genbehandling

Karin vælges med applaus

Herefter foreslås Morten Winther – Han bekræfter sit kandidatur og vælges med applaus

Morten præsenterer sig kort, han er nytiltrådt leder af sterilcentralen på Randers Sygehus, han har ikke en sundhedsfaglige uddannelse, men har stor erfaring med logistik.

Så er der igen 7 medlemmer at bestyrelsen, som konstituerer sig ved næste bestyrelsesmøde, som til at blive afholdt 1. september 2023

 **Referent:** Sekretær Mie Grevenkop-Castenskiold